google/wiki40b huggingface dataset:
Svele

Ei svele (også kalt lapper) er ei om lag 1 cm tjukk og 18 cm vid pannekake. Natron og hjortetakksalt blir brukt som hevemiddel, noe som gir svelene en karakterisk smak. Svelerøren består ellers av egg, mel, smør, sukker og surmelk eller kefir, og blir stekt på takke. Sveler er mye brukt som kaffemat.
I 1971 begynte MRF å servere sveler ombord i ferjene som knytter sammen samfunnene i Møre og Romsdal. Senere har denne skikken bredt seg utover resten av vestlandet, hvor sveler er sterkt assosiert med ferjereiser. 
Salg av sveler er også vanlig på fergesamband i Nord-Norge, ferger i andre deler av landet, som selskapet Bastø Fosens ferger mellom Moss og Horten serverer også svele på overfarten.
Farman Goliath havari 1921

Farman Goliat havariet skjedde 21. august 1921, da en Farman F. 60 Goliat fra Syndicat National d'Etude du Transport Aérienne havarerte i Nordsjøen utenfor kysten av Belgia. Flyet fløy med luftpost fra Croydon lufthavn i Storbritannia til Brussel-Evere Airport, Belgia.
Flyet tok av fra Croydon kl 12:25. Et politimann rapporterte at han hørte en "eksplosjon" kl 13:32 og så flyet kollapse før det forsvant i den Den engelske kanal 5 km fra Calais, Frankrike. Flere fiskebåter og andre båter ble sendt ut for å lete etter flyet. Vraket ble lokalisert like utenfor kysten.
Begge besetningsmedlemmene, pilot og mekaniker, ble meldt savnet. Ulykken var den første med en Farman Goliat i sivil tjeneste. Flyet ble hevet, undersøkt og reparert og satt tilbake i tjeneste i 1923.
Mimosa (cocktail)

Mimosa er en cocktail bestående av like deler champagne (eller annen musserende vin) og appelsinjuice (eller annen citrusjuice (grapefrukt, sitron etc.)). Mimosa drikkes tradisjonelt av champagneglass til brunch, bryllupsmottakelser eller som del av førsteklasseservice på tog og fly.

Historie

Man regner med at mimosaen ble oppfunnet omkring 1925 på Hôtel Ritz Paris av Frank Meier. Den er sannsynligvis oppkalt etter det engelske navnet for Acacia dealbata.
Buck's Fizz er en lignende cocktail, men har dobbelt så mye champagne som appelsinjuice.
Matteo Bandello

Bakgrunn

Matteo Bandello ble født  i nærheten av Tortona (dagens Piemonte) en gang mellom 1480 og 1485. Han fikk en god utdannelse og gikk inn i kirken, som dominikaner, men synes ikke å ha vært spesielt opptatt av teologi.

Virke

Bandello førte et omvekslende liv: Han vartidvis privatlærer, diplomat og soldat. Etter et lengre opphold i Milanokom han til Mantova der han ble huslærer til den berømte Lucrezia Gonzaga, som han dediserte et utførlig dikt til. Blant hans mange bekjentskaper var Niccolò Machiavelli. I stridighetene om Milano (1520–25) wvar han tilhenger av det franske parti. Det avgjørende slaget ved Pavia da Lombardia ble erobret av keiseren tvang Bandello til å flykte. Hans hus i Milano ble brent og hans eiendom konfiskert. Han tok tilflukt hos Cesare Fregoso, en italiensk general i fransk tjeneste og fulgte denne til Frankrike.

Biskop

I 1550 ble han til slutt utnevnt av kong Henrik II til biskop av Agen sørvest i Frankrike, en by hvor han bodde i mange år; han tilbragte han sin livsaften som forfatter, og døde i 1562.

Forfatter

Bandello skrev en rekke dikt, men hans berømmelse hviler utelukkende på hans omfattende samling av Novelle, i alt 214 noveller som ble samlet i fire bind, tre i 1554 og ett i 1573, og som ble meget populære. Disse novellene tilhører samme sjangre som Giovanni Boccaccios Dekameronen og Marguerite av Navarras noveller i Heptameron. Novellenes felles opprinnelse kan bli spores tilbake til gammelfranske fabliaux, skjønt noen velkjente fortellinger er åpenbart av østlig opprinnelse og en del er tatt fra antikke kilder. Bandellos noveller er vurdert som de beste i forlengelsen av Dekameronen, skjønt italienske litterater finner mangler i form av uaktsomhet og smakløsheter i stilen. Emnene veksler fra det tragiske til det komiske, spesielt det lavkomiske, og som hos Ludovico Ariosto spiller kjærligheten en overveldende rolle i alle varianter, men Bandello er mer interessert i fortellingen og dens gang, og mindre i de menneskene han forteller om.
Bandello ble oversatt til en rekke europeiske språk, og var en inspirasjon for en rekke forfattere, blant annet har William Shakespeare tatt materiale fra hans noveller, eksempelvis til skuespillene Romeo og Julie og Helligtrekongersaften, men også den spanske Lope de Vega og den svenske Urban Hjärne. I vår tid leses Bandello først og fremst som et tidsbilde.
Newswire

Newswire er et norsk nyhetsbyrå, etablert i 1992.
Newswire er ifølge seg selv verdens første oppdragsfinansierte nyhetsbyrå. De identifiserer, skriver og distribuerer nyhetssaker som kunder i privat og offentlig sektor ønsker at media tar opp, og som mediene vil benytte.
Newswire er betalt av sine kunder, og levere stoffet gratis til mediene. Dette skiller dem fra radisjonelle nyhetsbyråer som NTB, som er betalt av mediene selv.
Som oppdragsfinansiert nyhetsbyrå ligger Newswires utfordring i å overkomme medienes naturlige skepsis til stoff som er kjøpt og betalt. De oppgir derfor alltid hvem som har betalt for artikkelen.
Newswire ble etablert av Christopher Hoelfeldt-Lund, som fortsatt er daglig leder.
Kalki

Kalki er en av Vishnus avatarer. Kalki skal komme ridende på en hvit hest når den nåværende tidsalderen, Kali Yuga, tar slutt.
Han var den siste avataren til Vishnu. Han holder eit flammesverd i den ene handa, og rir på en kvit hest.
Villingadalsfjall

Villingadalsfjall (841 moh.) er Færøyenes tredje høyeste fjell. Det ligger lengst nord på Viðoy, like ved Viðareiði. Fjellets nordligste klippe er Kapp Enniberg. Fra Villingadalsfjall har man god utsikt over til nordendene av Borðoy, Kunoy og Kalsoy, og man kan også se Fugloy og Svínoy.
Lineært ligningssystem

Geometrisk tolkning

I et lineært ligningssystem med to ligninger og to reelle ukjente vil hver ligning beskrive en linje i planet. Siden en løsning av et lineært ligningssystem må tilfredsstille alle ligninger simultant, er løsningsmengden gitt lik snittet mellom linjene. Løsningsmengden er dermed enten en linje, et punkt eller den tomme mengden.
For tre lineære ligninger med tre ukjente, vil hver ligning beskrive et plan i det tredimensjonale rommet og løsningsmengden er snittet av de tre planene. Løsningsmengden kan være et plan, en linje, et punkt eller den tomme mengden.
For n variabler representerer hver ligning et hyperplan i det n-dimensjonale rommet. Løsningsmengden er gitt som snittet av samtlige hyperplan.

Ekvivalens

To lineære ligningssystemer er ekvivalente om de har samme sett av variable og det ene systemet kan utledes algebraisk fra det andre. Dette vil være tilfelle om begge systemene er inkonsistente, eller om enhver ligning i det ene systemet kan uttrykkes som en lineærkombinasjon av ligningene i det andre. To systemer er dermed ekvivalente hvis og bare hvis de har samme løsningsmengde.

Løsningsmetoder

Det finnes en lang rekke metoder for å løse lineære ligningssystemer. Enkle systemer kan løses ved hjelp av substitusjon, som vist med det enkle eksempelet innledningsvis. Kvadratiske system kan løses ved Gauss-eliminasjon eller ved hjelp av Cramers regel.
Orion Forlag

Orion Forlag AS var et norsk forlag etablert i 1994. Forlaget satset først og fremst på bøker innen reise, natur, prakt, dokumentar, kultur og fakta, praktiske nyttebøker og alternativ litteratur.
Forlaget var medlem av Den norske Forleggerforening.
I 2008 ble 51% av forlaget kjøpt av Media Bergen.
Forlaget gikk konkurs i januar 2010.
The Venetian

The Venetian, eller Venetian Resort Hotel, er et hotell langs Las Vegas Strip utenfor Las Vegas i USA. Det er anlagt etter inspirasjon fra den italienske byen Venezia. Til det 4049-suiters hotellet hører 18 restauranter, en rekke forretninger, et kasino, et Madame Tussauds vokskabinett og et Guggenheimmuseum. I anlegget er det gjenskapt severdigheter fra Venezia som Rialtobroen, Markusplassen eller byens campanile, og venetianske kanaler komplett med syngende gondolførere.
Tetthetsbølgeteori

Tetthetsbølgeteori eller Lin-Shus tetthetsbølgeteori er en teori foreslått av C.C. Lin og Frank Shu på midten av 1960-tallet for å forklare spiralarmstrukturen til spiralgalakser. Teorien introduserer en ide om langlevde kvasistatiske tetthetsbølger, som er deler av den galaktiske skiven som har større massetetthet (ca. 10–20 % større). Teorien har også blitt brukt på Saturns ringer med hell.
Wanshan Qundao

Økonomi

Øyenes økonomi er hovedsakelig basert på fiske. Det er også en voksende turisme. Omkring 350.000 turister besøker øyene hvert år.
Det spekuleres på om det kan være olje i havbunnen sør for øyene.
Major von Knarren

Innspillingsfakta

Innspillingene tok til i Kristiansand i september 1971.
Differensiering (sosiologi)

Differensiering, sosial differensiering eller samfunnsmessig differensiering betegner langsiktige forandringer i et samfunn, som er forbundet med opprettelsen eller avskaffelsen av sosial posisjon, livsutfoldelse og/eller livsstil, såvel som utfallet av slike prosesser. Begrepet ble innført i sosiologien i 1890 av Georg Simmel.
Parimarjan Negi

Turneringsseire

Negi vant den sterke Philadelphia International Open Tournament i juni 2008 med en score 7/9. Han gikk ubeseiret gjennom turneringen.
Cantharolethrus azambrei

Utseende

En middelsstor til stor (26-45 millimeter), forholdsvis slank, blankt svart hjortebille. De er blant de største hjortebillene i Sør-Amerika, som mangler kjempestore arter innen denne gruppen.
Hannens kjever (mandibler) er kraftige, sigdformede, jevnt nedoverbuet, med tre spisse tenner nær spissen, eta pra tenner ved roten og én tann nær midten. Antennene er påfallende lange og tynne, uten en tydelig vifte i spissen. Hodet har skrå kjøler på sidene og er bredt U-formet innbuktet i midten. Pronotum er trapesformet med framstikkende bakhjørner. Hunnen er mye mindre enn hannen, matt, uten forstørrede kjever. Hode og forkropp er nokså knudrete, hodet nesten kvadratisk.

Levevis

Larvene utvikler seg i råtne trestammer.

Utbredelse

Arten er utbredt i Ecuador og Peru.
Kjell Arnesen

Karriere

Arnesen var med å starte gruppa Unit Four, som var forløperen til Unit Five. Fra 1986 spilte Arnesen noen år med Jamo band fra Hammerfest som besto av tante/onkel Marit og Ole Bornø, Arne Henriksen og Jan Eliassen, som senere ble til gruppa Friends, med Jan Eliassen (sang), Arne Henriksen (gitar), John Nordhus (sologitar), Kai Leithe (saksofon, sang), Kjell Arnesen (keyboard, munnspill og sang). Friends ble også invitert til Russland for å gjøre fire spillejobber, og blei veldig godt mottatt. Det var mye om og men, papirer osv, som måtte ordnes for i det hele tatt å slippe inn i Russland. I 1994 fortsatte Friends med to medlemmer; Tove Pedersen (sang og rytmeinstrumenter) og Kjell Arnesen (keyboards, munnspill og sang). Duoen spilte rundt i Troms og Finnmark, Hurtigruten, Sverige og Finland, pluss at de spilte tre ganger fra Hammerfest i nord til Svelvik i sør. De underholdt også på alders- og sykehjem og var fremdeles aktive i 2011.
Empire of the Atom

Empire of the Atom er en science fiction roman av A.E. van Vogt, en såkalt «fix-up» der noveller er satt sammen til en roman. Novellene ble først publisert i magasinet Astounding. Romanen ble utgitt av Shasta Publishers i 1957.
Fortellingene foregår i en verden som er ødelagt av krig, tilsynelatende mellom jordiske nasjoner, der vi følger mutanten Clane. Boken fikk en oppfølger i The Wizard of Linn (1962).
Lag-EM i friidrett 2017

Superligaen

Sted: Stadium Lille Métropole, Lille, Frankrike

1. divisjon

Sted: Karls' Stadium, Vasa, Finland

2. divisjon

Sted: Tel Aviv, Israel

3. divisjon

Sted: Matthew Micallef St. John Stadium, Marsa, Malta
Chama (elv)

Chama (spansk: Río Chama) er ei elv i delstaten Mérida i Venezuela. Den har sitt opphav i Mifafíhøylanda i Andesfjellene, og renner ut i Maracaibosjøen. Elva er rundt 200 km lang.
Chamas dalføre i utkanten av byen Mérida er et populært område for paragliding.
SuperGamer

SuperGamer er en tidligere Linuxdistribusjon . I begynnelsen var den basert på PCLinuxOS, som igjen var basert på Mandriva. Senere ble den basert på VectorLinux, som var et derivat av Slackware. Distribusjonen fokuserte på videospill og var konstruert for å kjøre direkte fra en Live DVD.
Første versjon ble lansert 24. juli 2009. Siste versjon var SuperGamer Supreme 2.5, som ble lansert 15. mars 2011
Holmestrand Idrettsforening

Historie

På møtet i Holmestrand 19. april 1901, ble Holmestrand Skiklub, lokale turnforeningen og den lokale velocipedklubben enige om å gå sammen om å stifte den nye klubben, Holmestrand Idrettsforening. Den lokale Seilforeningen valgte på dette tidspunkt å holde seg utenfor, men allerede i 1903 valgte seilforeningen allikevel å melde seg inn i HIF.

Fotball

I 2014 ble klubbens medlem Harald Sando tildelt Nikken-prisen som årets fotballvenn.

6. divisjon 2010

Holmestrand 2 trakk laget sitt etter 9. serierunde,
se Terminliste/resultater på www.fotball.no.

Kilde: www.fotball.no

Sist oppdatert: Onsdag 29. september 2010

6. divisjon 2009

Nykirke møtte ikke til siste serierunde og ble strøket,
se Terminliste/resultater på www.fotball.no.

Kilde: www.fotball.no

Sist oppdatert: Onsdag 23. september 2009

6. divisjon 2007

Kilde: www.fotball.no

Siste kamp spilt : lørdag 22. september 2007

3. divisjon 2006

¹ Fossum beholdt plassen, spiller 2007-sesongen i avdeling 3.

7. divisjon 2000 vår

Kilde: www.fotball.no

Siste kamp spilt: lørdag 19. august 2000.

7. divisjon 2000 høst

Kilde: www.fotball.no

Siste kamp spilt: søndag 1. oktober 2000.

3. divisjon 1993

Kilde: rsssf.no

4. divisjon 1991

Kilde: Fotballboka, side 111, Damm & søn, 1992, ISBN 8251794617

4. divisjon 1990

Kilde: Sportsboken 90/91, side 250, ISBN 8090773048

Kvinner

A-laget for kvinner er et klubbsamarbeid med Borre Idrettsforening i sesongen 2014.
Tabeller
Tour de France 2017

Trøyene

Geraint Thomas vant den innledende tempoetappen i Düsseldorf og tok dermed ledertrøya. Både Alejandro Valverde og Ion Izagirre krasjet ut av rittet. Thomas behold trøya til lagkamerat Chris Froome overtok den på den 5. etappen. En av forhåndsfavorittene, Richie Porte, krasjet ut av rittet på den 9. etappen. Det gjorde også Thomas. Fabio Aru overtok ledelsen etter den 12. etappen, der Froome slet de siste metrene. Froome tok tilbake trøya etter den 14. etappen. Før den siste tempoetappen ledet Froome med 23 sekunder på Romain Bardet og 29 sekunder på Rigoberto Urán. Froome økte ledelsen, mens Urán passerte Bardet som holdt unna med ett sekund for Mikel Landa på fjerdeplass.
På fjerde etappe førte en velt til at den største favoritten til grønn trøye, Peter Sagan, ble diskvalifisert, og Mark Cavendish brakk skulderbeinet. Arnaud Démare overtok trøya fra Marcel Kittel og beholdt den i tre etapper, til Kittel tok den tilbake da han vant den 7. etappen, sin tredje. Kittel vant ytterligere to etapper, men måtte kaste inn håndkledet etter en krasj på den 17. etappen. Michael Matthews overtok trøya og beholdt den til Paris.
Simon Yates vant ungdomstrøya, som hans tvillingbror Adam gjorde året før. Han overtok den etter 5. etappe og vant med to minutter på Louis Meintjes.
Warren Barguil overtok klatretrøya etter den 9. etappen. Han vant deretter to klatreetapper og sikret seg trøya med god margin.

Etappeseire

Marcel Kittel tok fem etappeseire, Michael Matthews og Warren Barguil tok to hver. Det var fem franske etappeseire og fem tyske (Kittel). Primož Roglič sørget for Slovenias første etappeseier.
Gressvik ungdomsskole

Historie

Skolen er fra 1967, selv om en del av bygningsmassen er fra 1959. 
Skolen ligger nær Gressvik sentrum og har adresse Parkveien 1. Elevene på skolen kommer fra nærliggende barneskoler (Rød skole, Hurrød skole og Slevik skole) og elevmassen ligger på omkring 380 elever. 
Skolegården består av 5 bygg (administrasjonsbygget, klokkebygget, vestbygget, gymbygget og paviljongen). Selv om skolen har eget bibliotek, benyttes Gressvik Bibliotek ofte av elevene ved skolen.
Eugène Lefébure

Bakgrunn

Eugène Lefébure var elev ved det keiserlige lycéum i Sens fra 1855 til 1857; på samme tid var også Stéphane Mallarmé der. Men det synes som om de to først ble nærmere kjent med hverandre i april 1862, da Lefébure var begynt i postvesenet og arbeidet i Auxerre. I 1876 avanserte han til kasserer i et av byen Lilles distrikter. I 1878 forlot han denne stillingen.

Egyptolog

Allerede i ung alder hadde han bedrevet filologiske spesialstudier, og de førte ham snart inn på egyptologiens område. Han utgav i 1868 sitt første større egyptologiske arbeide, Traduction comparée des hymnes du XV:e chapitre du rituel funéraire égyptien, en grundig analyse av solhymnene i 15. kapittel av De dødes bok med bruk avdødspapyruser tilgjengelige i Louvre. Årene 1874–75 utkom hans viktige arbeide Le mythe osirien.
Av Eugène Lefébures øvrige arbeider er hans utgave av Soutimès-dødspapyrusen (Papyrus funéraire de Soutimès, 1877), utgitt sammen med Pierre-Paul Guieysse, og hans tolkning av innskriftene på Seti Is sarkofag særdeles fortjenstfulle. 
Han laget også planoversikter over kongegravfunnene KV26, KV27, KV28, KV29, KV37, KV40 og KV59, og likeså WV24 og WV25.
Han utgav forøvrig en mengde mindre og epokegjørende artikler vedrørende egyptisk mytologi dels i sin lærer François Chabas Mélanges égyptologiques, dels i franske og tyske fagtidsskrifter.
Lefébures mest hovedsakelige virkefelt var den egyptiske mytologi og folkloristikk, som han mer enn noen annen fransk forsker visste å føre fremover. I år 1879 var han maître de conférences ved Collège de France i Paris, ble i 1882 lærer ved universitetet i Lyon, var 1882–83 forstander for den franske Mission archéologique i Kairo, vendte hjem til Lyon og ble i 1887 professor ved høyskolen i Alger.
Av Eugène Lefébures senere arbeider kan nevnes to avhandlinger han publiserte om egyptiske kongegraver, Tombeau de Seti I, Tombeau de Ramses IV (1882–89), publiserte i Memoires de la Mission archéologique française au Caire, samt Rites égyptiens (1890). 
Sine siste år viet han hovedsakelig til den svenske tidskriftet Sphinx (viktige bidrag til den egyptiske religionshistorie).
Golden Harvest

Golden Harvest er et kinesisk filmselskap med base i Hongkong. Selskapet ble grunnlagt av Raymond Chow, Leonard Ho og Leung Fung i 1970. Golden Harvest er særlig kjent for å ha produsert de fleste filmene med Bruce Lee – og noe senere Jackie Chan og Jet Li. De er også kjent for å ha produsert Teenage Mutant Ninja Turtles-filmene, samt actionkomedien Verdens sprøeste bilrace og dens oppfølgere.
Sporer i melk

Sommersporer (Bacillius cereus)

Bacillus cereus er en aerob (oksygenbrukende) bakterie som ofte går under navnet «sommerspore» fordi den sprer seg ekstra mye i varmt vær. Melken surner raskere om sommeren – den søtkoalugerer, dvs at melka ”syrner” uten at den er sur. Lav temperatur på vaskevann (40-45°C) i landbruksomgivelser medfører at melkefett danner belegg og sporene formere seg ekstra mye.
Sanskritprodosi

Sanskritprosodi eller Chandas er en av de seks Vedangaer, eller lemmer av Vediske studier. Det er studiet av metrikk og vers i Sanskrit. Dette området var sentral i sammensetningen av Vedaene, som er hinduismens grunnleggende kanon. Det er så sentralt at enkelte senere hinduistiske og buddhistiske tekster omtaler Vedaene som Chandas.
En rå oljevirkelighet

Om filmen

Dokumentaren åpner med setningen: Oil is our God, I don't care if someone say they worship Jesus, Aallah og Buddah, they're actually worship petroleum. Hovedbudskapet er påstanden om at jorden snart vil gå tom for olje og at man ikke nødvendigvis behøver å være medlem av en sammensvergelse for å se en forbindelse mellom USAs interesser i Midtøsten.
Filmen spør blant annet om hva som skjer når denne livsviktige ressursen tar slutt? Dokumentaren forespeiler dyptgripende forandringer med den knappheten på olje som vil inntre bare i løpet av de neste 20 årene. 
Verdens fremste eksperter på oljespørsmål gir i dokumentaren sitt syn på saken, blant dem Statoils konsulent Colin Campbell. Den kjente oljegeologen står bak studiene «The Coming Oil Crisis» og «The End of Cheap Oil». I likhet med Robert E. Ebel, leder av senter for strategiske og internasjonale studier (CSIS) i Washington D.C., og Luis E. Giusti, direktør for Royal Dutch Shell, hevder Campbell det klart at bunnen av oljetønna snart kan være nådd.
I filmen sveipes det innom en rekke steder med tilknytning verdens oljeproduksjon – blant dem Texas, Kuwait, Caracas, California og Baku.

Priser

Filmen har vunnet flere prise både i Europa og USA, blant annet ved Bergen internasjonale filmfestival
Fylkesvei 5284

Fylkesveg 5284 går mellom Sæle og Sæle kai i Øygarden kommune. Veien er 625 meter lang.
Frem til 2019 hadde veien betegnelsen Fv232.
Fylkesvei 4270

Fylkesvei 4270 går mellom Ualand og Byrkjemo i Lund. Veiens lengde er 4,5 km.
Før 1. januar 2010 hadde veien betegnelsen fylkesvei 13.
Frem til 2019 hadde veien betegnelsen Fylkesvei 12.
Hotel Reisen

Hotell Reisen (formelt i dag First Hotel Reisen) er en hotellbygning oppført i 1930 i Marsyas-kvartalet på Skeppsbron 12-14 i Gamla stan i Stockholm. Før hotellkjeden First Hotels tok over hotellet i 1993 het det Hotell Reisen og ble drevet av Stockholms Allmänna Restaurationsaktiebolag - SARA-bolaget og senere av Reso.

Fredrik Reiss kaffehus

På 1750-tallet fantes elleve såkalte kaffehus i Stockholm som hadde skjenkebevilling for kaffe. Tre av dem ble drevet av den driftige Fredrik Reiss fra Holland, og et av hans kaffehus lå i det kvartalet der hotellet nå ligger. Reiss kaffehus var en svært populær møtesplass for sjøkapteiner, handelsreisende og sjømenn. Det nevnes til og med i en av Carl Michael Bellmans tekster fra 1700-tallet. Ofte hadde kaffehusene også øl- og vinrettigheter. Navnet Reisen er etter denne Fredrik Reiss.

Bygningshistorie

Allerede på 1690-tallet ble krysshvelvene i kjelleren, som i dag huser hotellets spa-avdeling) og som utgjør en del av den gamle bymuren, bygd. De som arbeidet på byggeplassen med å bære murstein var ofte kvinner. En av disse kvinnene satte sitt fotavtrykk i en murstein som sitter på veggen i et av hvelvene og som kan beskues den dag i dag.
Like etter at disse hvelvene var bygd ble slottet Tre kronor herjet av en storbrann i 1697. Store deler av slottet brant ned. Reisens hvelv lå under jorden og klarte seg dermed bra, til tross for nærheten til slottet.
På 1760-tallet ble det på plassen der Hotel Reisen ligger i dag oppført to sammenbygde hus, Skeppsbron 12 og 14. Disse hus var på 1790-tallet pakkhus. Her ble varene som ble losset fra skipene som anløp havnen fra hele verden lagret. Kjøpmann Olof Bengtssons hus lå i nord og høkeren Hierpes i sør. Det Bengtsonska huset hadde i sin tid en stor attraksjon, en løs kakkelovn på fire små hjul. I 1930 ble det bygd en ny hotellbygning i seks etasjer etter tegninger av arkitekt Curt Björklund. Den er utsmykket med små skulpturer av Gustaf Sandberg som forestiller blant annet en kogge, en fisk med anker og Skeppsbroraden.
Vinduene var utført i typisk hvelvet stil. På 1960-tallet, da hotellet ble bygd ut langs smugene, ble det montert utvendige vinduslemmer utstyrt med speil som reflekterte lyset utenifra og som hadde til hensikt å forbedre gjestenes utsikt. Veggene var buede, siden den tidens fasader gikk i buer som fulgte smugene.

Hotell fra starten av 1900-tallet

Victualiehandlarsocieteten tok i 1819 over bygningen og startet Hotell Reisen som fra starten bestod av de to pakkhusene som ble bygget sammen en gang på begynnelsen av 1900-tallet. SARA-bolaget overtok hotellet i 1919 og kjøpte selve bygningen noen år senere. SARA-bolaget og Reso ble slått sammen i 1992 og hotellet var en kort periode et Reso-hotell. I 1993 kjøpte First Hotels seks av SARA-bolagets hoteller, deriblant Reisen som da endret navn til First Hotel Reisen. Hotellet består i dag av fem sammenbygde hus med syv etasjer og 144 rom.
Husfjorden

Husfjorden (nordsamisk: Iibmavuotna) er en fjord på Sørøya i Hammerfest kommune i Finnmark. Fjorden strekker seg 4,5 kilometer nordvestover til Polldalen i enden av fjorden. Fjorden har innløp mellom Husfjordnes i nord og Slåtten i sør. Innerst i fjorden ligger de to vågene Pollen i vest og Nordbotn i nord.
Fjorden er 108 meter på det dypeste mellom Sommarsetneset på sørsiden og Storholmen like utenfor Pollen i vest.
Det er ingen bosetninger ved fjorden.